Fjumės krona

Fjumės krona (, sutr. 'Cor.' ar 'FIUK') – piniginis vienetas, naudotas Laisvojoje Fjumės valstybėje. Šie pinigai buvo įvesti 1919 m. balandžio 18 d. Jie egzistavo kaip Austrijos-Vengrijos kronų banknotai su Fjumės Itališkosios Nacionalinės tarybos, kuri valdė šį miestą valstybę, perspaudais. 

G. D'Anuncijo pajėgoms 1919 m. rugsėjį užėmus Fjumę ir įkūrus Itališkąją Karnaro regentystę buvo atspausdinti nauji banknotai, kuriuos išleido Istituto di credito del Consiglio Nazionale (1919 m. spalio 6 dekretu).

Fjumės krona buvo oficiali Fjumės valstybės valiuta iki 1920 m. rugsėjo 26 d., kai Italijos kariuomenės Fjumėje vado generolo Amantėjos įsakymu šioje teritorijoje buvo įvesta kita valiuta – Italijos lira.Julijan Dobrinić, Riječka numizmatika - Riječki novci i novci s riječkim obilježjima 1848.-2002., Muzej grada Rijeke, 2005, pp. 74-79
Tačiau Fjumės krona buvo apyvartoje iki 1924 m. vasario, kai Fjumę aneksavo Italija. 1924 m. vasario 24 d. karaliaus dekretu Nr.235 buvo numatytas valiutos keitimas, kurio galinė data buvo 1924 m. balandžio 30 d. Tuo metu keitimo kursas buvo 0,40 Italijos liros už vieną Fjumės kroną.Giuseppe Sirsen, "Fiume e la numismatica", Fjume, (7) 1984, p. 84.

 Keitimo kursas
1919 m. lapkritį 1 Fjumės krona buvo lygi 3 Jugoslavijos kronoms arba 0,40 Italijos liros. Tiesa, juodojoje rinkoje viena Fjumės krona buvo parduodama už 0,21 Italijos liros.Radmila Matejčić, KRUNE "CITTA DI FIUME" I PROBLEM VALUTE U RIJECI
OD GODINE 1918-1924., Numizmatičke vijesti, 1963. broj 20

Nuorodos

Kategorija:Italijos istoriniai pinigai‎
Kategorija:Kronos